AFC ikkinchi chempionlar ligasi. AFC kubogi Osiyo Futbol Konfederatsiyasi (AFC) tomonidan har yili oʻtkaziladigan qitʼa klublari musobaqasi edi. Musobaqa asosan AFCning klublar oʻrtasidagi musobaqalar reytingi asosida yuqori toifadagi OChLga toʻgʻridan-toʻgʻri yoʻllanma olmagan davlatlar klublari oʻrtasida oʻtkazildi. „Al-Kuwait SC“ va „Al-Quwa Al-Jawiya“ jamoalari musobaqa tarixidagi eng muvaffaqiyatli klublar boʻlib, har biri uchtadan chempionlikni qoʻlga kiritgan. Kuvayt klublari toʻrtta chempionlikni qoʻlga kiritib, musobaqadagi eng muvaffaqiyatli mamlakatga aylangan. Turnirda Gʻarbiy Osiyo klublari ustunlik qildi, 2011-yilda Oʻzbekistonning „Nasaf“ klubi, 2015-yilda Malayziyaning „Johor Darul Taʼzim“ va 2024-yilda Avstraliyaning „Central Coast Mariners“ jamoasi ushbu mintaqadan tashqarida gʻolib boʻldi. Central Coast Mariners jamoasi 2024-yilgi finalda Livanning Al-Ahad klubini magʻlub etib, soʻnggi chempion boʻldi. 2021-yilgi mavsumdan boshlab, AFC kubogini qoʻlga kiritgan jamoa, agar oʻz ichki oʻyinlari orqali saralashdan oʻta olmagan boʻlsa, keyingi mavsumda OChL saralash pley-offiga yoʻllanma olgan. AFC Kubogi 2023/2024-yilgi mavsum oxirida toʻxtatildi, Osiyo Chempionlar Ligasi 2 va AFC Chaqiruv Ligasi Osiyoning yangi ikkinchi va uchinchi darajali musobaqalari sifatida joriy etildi. Tarixi. AFC kubogi 2004-yilda Osiyo Chempionlar Ligasidan keyingi ikkinchi darajali musobaqa sifatida boshlangan. AFC tomonidan rivojlanayotgan 14 mamlakatdan 18 jamoa birinchi musobaqada ishtirok etgan. A, B, C guruhlarida Gʻarbiy va Markaziy Osiyo, qolgan ikki guruhda esa Sharqiy va Janubi-Sharqiy Osiyo jamoalari joy olgan. Gʻoliblar va uchta ikkinchi oʻrin sohibi pley-off bosqichiga yoʻl olishgan. Bu bosqichda jamoalar qur’a orqalik raqiblarini bilib olgan. Dastlabki finalda Suriyaning ikki jamoasi oʻzaro raqobat olib bordi va yakunda „Al-Jaish“ klubi „Al-Vahda“ni 2-3 hisobida magʻlub etib, ilk AFC kubogini qoʻlga kiritgan. 2005-yilda toʻqqizta davlatdan 18 jamoa ishtirok etgan. Ishtirokchi jamoalar soni oshirilmagani sababli bitta mamlakatdan hali ham koʻpi bilan 2 jamoa ishtirok etishiga ruxsat berilgan edi. Suriya jamoalari AFC kubogini tark etib, toʻrt yil davomida Chempionlar ligasida ishtirok etishi AFC tomonidan tasdiqlanganidan soʻng, Iordaniya jamoalari musobaqada asosiy daʼvogarga aylangan. Iordaniyaning Al-Faysaliy jamoasi 2005-yilgi finalda Suriyaning Nejme jamoasi ikki uchrashuvda magʻlub etib gʻoliblikni qoʻlga kiritgan boʻlsa, 2006-yilgi finalda Bahraynning „Al Muharraq“ jamoasini magʻlub etdi va musobaqada ketma ket gʻalaba qozongan dastlabki jamoaga aylangan. 2006-yilgi mavsumdan Bahrayn klublari musobaqaga qoʻshilgan, Bangladesh jamoalari esa 2007-yildan boshlab 2014-yilda turnir bekor qilinmaguncha AFC Prezidenti Kubogi musobaqasiga tushib ketgan edi. 2004—2008-yillar AFC kubogi finallar ikki oʻyindan iborat boʻlgan, 2009-yildan boshlab 2024-yilgi soʻnggi finalgacha bitta oʻyinlik formatga oʻtkazilgan. Islohot. 2022-yil 23-dekabrda AFC musobaqalar tuzilmasi 2024/2025-yilgi mavsumdan boshlab belgilangan formatdan oʻzgarishi eʼlon qilindi. Yangi rejalarga koʻra, AFC kubogi toʻxtatildi va AFC Chempionlar Ligasi 2 deb nomlangan yangi ikkinchi darajali turnir joriy etildi. Shu bilan birga, AFC Chaqiruv Ligasi nomi ostida yangi uchinchi bosqich musobaqasi ham boshlandi. Format. 2017-yilgi AFC kubogi turniri uchun jamoalar va format boʻyicha baʼzi oʻzgarishlar kiritilgan. Guruh bosqichida jami 36 jamoa ishtirok etadi (Gʻarbiy Osiyo va ASEANdan 12 tadan, Sharqiy Osiyo, Markaziy Osiyo va Janubiy Osiyodan 4 tadan). Final bir martalik oʻyin sifatida oʻtkaziladi. Ajratish. AFCning 27 mamlakati termalari AFC kubogi guruh bosqichiga chiqdi. Ushbu jamoalarning aʼzo mamlakatlar boʻyicha taqsimlanishi quyida keltirilgan; yulduzchalar kamida bitta jamoa guruh bosqichiga yoʻllanmani qoʻlga kiritgan holatlarni bildiradi. 34 ta AFC mamlakati saralash bosqichida ishtirok etgan (jumladan, Bruney va Sharqiy Timor 2020-yilda debyut qilgan), guruh bosqichiga chiqa olmagan, lekin faqat saralash bosqichida oʻynagan jamoalar qalin boʻlmagan. Mukofot. 2021-yilgi AFC Kubogining mukofot pullari: Marketing. Homiylik. AFC Chempionlar Ligasi singari, AFC Kubogi ham odatda milliy oliy ligalarda topiladigan yagona asosiy homiydan farqli ravishda bir guruh transmilliy korporatsiyalar tomonidan homiylik qilingan. Natijalar va statistika. Barcha davrlarning eng yaxshi toʻpurarlari. "2020-yil 11-mart holatiga koʻra toʻgri"